**Prezentarea Şcolii Generale Novaci**

**Impactul disciplinei Informatică / T.I.C.**

**asupra elevilor din şcoală**

**Ş**coala din Novaci este una din cele mai vechi şcoli din regiune. Prima şcoală novăceană datează din anul 1835. Aceasta s-a dezvoltat continuu prin creşterea numărului de elevi şi a numărului de posturi didactice. Astfel astăzi, Şcoala Generală Novaci îşi desfăşoară activitatea în două localuri şi dispune de un număr de 15 săli de clasă, un laborator de fizică-chimie, un laborator de biologie, un laborator de informatică, un laborator de engleză, secretariat, cabinet director, cancelarie, arhivă, bibliotecă, sală şi teren de sport; spaţiul în care îşi desfăşoară activitatea un număr de 340 elevi şi aproximativ 20 de profesori şi învăţători.

Simularea şi comunicarea electronică, în general, aplicaţiile şi inovaţiile multimedia, a oferit învăţământului oportunităţi şi confruntări cognitive, a obligat la instruire activă şi interactivă, a repus pe tapet practicile autoinformatoare şi a condus la autonomie cognitivă şi informaţională.

La rândul ei şcoala novăceană a suferit transformări în sensul de a favoriza la elevi apropierea de noile modalităţi de lucru, specific navigării informaţionale şi cognitive, formarea capacităţilor de lucru specifice, construirea ocaziilor pentru ca ei să realizeze noi cuceriri cognitive în condiţii de autoformare şi autonomie câştigate progresiv. Astfel:

Există în laboratorul de informatică platforma AeL ce are incluse lecţii interactive pentru foarte multe discipline. Platformă la care au acces atât elevii cât şi profesorii.

De asemenea o parte din elevii interesaţi de disciplina „Prietenul meu calculatorul” – opţional în domeniul informaticii, au participat la concursul „Evaluare în educaţie”, obţinând punctaje medii şi doresc să participe şi în anul şcolar 2011 – 2012.

La nivel de şcoală sistemul de calcul este utilizat în diferite activităţi. Spre exemplu un număr de cinci elevi , alături de dascălii şcolii, au participat la realizarea revistei „Speranţe Novăcene” nr. 2 şi 3 în format elctronic.

În prima decadă a lunii noiembrie a.c. în şcoală au avut loc alegeri pentru Consiliul Elevilor Şcolii (C.S.E.). În această activitate au fost implicaţi elevi din toate clasele, atât de la ciclul primar cât şi cel gimnazial. Toate documentele necesare : bilete de vot, listele pentru votare, fluturaşi, propaganda cu afişe au fost realizate, iniţial în format electronic, de către elevii şcolii. Activitatea a fost supervizată de către d-na inv. Basarabă Elena.

Expoziţia de fotografie, panourile pentru promovare şi panoul celor mai talentaţi copii sunt lucrări realizate de către elevii : Taraleşca Ovidiu şi Mitoi Denisa, de la clasa a VII-a A.

Elevii au participat la redactarea computerizată a materialelor necesare cercurilor pe obiecte(spre exemplu la Cercu de lb. română). De asemenea participă la realizarea prezentării programelor pentru serbările şcolare.

Se lucrează la un blog al şcolii pe care vor fi postate activităţi şcolare şi extraşcolare ale şcolii, vor fi evidenţiaţi elevii merituoşi şi evenimentele deosebite. La realizarea acestui blog primim sprijinul colegei noastre Andreea Cristancho, originară din Chicago, Statele Unite; fiind persoana care colectează datele. Responsabil din partea Consiliului Elevilor Şcolii, la realizarea acestui blog, este elevul Taraleşca Ovidiu.

Şcoala noastră este implicată în parteneriatul Comenius „Eat smart, Work more, Be healty!”, tările participante fiind : Franţa, Turcia, Spania, Lituania, alături de România. Elevii şcolii noastre au făcut cunoştinţă cu reprezentanţii şcolilor din cele patru ţări, elevi şi profesori, cu care colaborează prin internet, până la întâlnirile următoare.

În altă ordine de idei Şcoala Generală Novaci este centru pentru desfăşurarea Evaluărilor Naţionale.

Curiozitatea, provocarea, incitarea în faţa noului, atracţia specială a spaţiului virtual, dorinţa de a-şi satisface dorinţa de informare sunt o parte din factorii motivaţionali care îl apropie pe elev de realitatea virtuală. Realitate pe care o explorează şi încearcă să îi stăpânească mecanismele pentru a fi o parte a acestei lumi fascinante.

Întâlnim astfel elevi, ai şcolii, care au conturi pe site-ul de socializare Facebook, au conturi de e-mail şi folosesc messenger-ul pentru a colabora între ei şi nu numai. Îşi îmbogăţesc cunoştinţele prin consultarea diferitelor informaţii de pe Internet, descarcă diferite programe sau se folosesc de acestea pentru realizarea unor documente . Sunt şi elevi care descarcă diferite jocuri pentru a-şi petrece timpul liber.

Lumea microcalculatoarelor, a internetului, a spaţiului virtual „s-a dezvoltat ca un nou mediu de comunicare, inedit şi ciudat, un mediu care construieşte o realitate paralelă”, realitate în care este inclusă şi scoala novăceană.

**Prof. informatică,**

**Băieşiu Niculina Eugenia**